ભાડેર ખૂન કેસમાં ફરાર જૂનાગઢના રવની ગામનો જુસબ અલ્લારખા અત્યંત ઝનૂની છે. ૧૪ વર્ષ પહેલાં રાજકોટ જિલ્લામાં શ્રેણીબધ્ધ લૂંટ કરીને હાહાકાર મચાવી દીધો હતો. પોલીસની ભીંસ વધતા તે બાવળા નજીક ભોગાવોમાં છૂપાયો હતો. સચોટ બાતમીના આધારે પોલીસની ટીમ તેને પકડવા ગઇ ત્યારે ભાગી છૂટવાના પ્રયાસમાં જુસબે પોલીસ ઉપર છરીથી હુમલો કર્યો હતો. હુમલામાં પોલીસમેન માંડણભાઇના હાથની ધોરી નસ કપાઇ ગઇ જતાં તેમનું મૃત્યુ થયું હતું.